पाएं अपने शहर की ताज़ा ख़बरें और फ्री ई-पेपरडाउनलोड करें
पिछले चार दिनों से जिला अस्पताल में आरटीपीसीआर सैंपलों की जांच धीमी गति से चल रही है। सोमवार को तीसरे दिन भी केवल 759 सैंपलों की जांच हुई। इनमें से 255 कोरोना पॉजिटिव केस सामने आए। गौरतलब है कि 29 अप्रैल से पहले रोजाना 15 सौ से 18 सौ सैंपलों की जांच हो रही थी।
इसके चलते सैंपल देने वाले मरीजों को समय पर जांच रिपोर्ट मिल रही थी। लेकिन 29 अप्रैल के बाद से अस्पताल में सैंपलों की जांच में गिरावट आ गई। अभी रोजाना 7 सौ से 8 सौ सैंपलों की जांच ही हो पा रही है। सीएमएचओ डॉ. कैलाश सोनी ने बताया कि सोमवार को 759 सैंपलों की जांच में से 255 सैंपलों की रिपोर्ट कोरोना पॉजिटिव आई है। इसके चलते अब जिले में एक्टिव रोगियों की संख्या 3360 हो गई है। खास बात यह है कि 101 मरीज रिकवर होने से जिले में अब तक कोरोना पॉजिटिव से रिकवर हुए मरीजों की संख्या बढकर 5365 हो गई है।
सीएचसी में 3 कार्मिकों सहित 19 पॉजिटिव
मित्रपुरा. मित्रपुरा उपतहसील क्षेत्र में कोरोना संक्रमित मरीजों का आंकड़ा अब दिनों दिन बढ़ता जा रहा है। सोमवार को आयी रिपोर्ट में मित्रपुरा सीएचसी के 3 कार्मिक सहित 19 लोगो की रिपोर्ट पॉजिटिव आई। इनमें पिछले दिनों मृतक महिला के परिवार के लोग भी शामिल है। पॉजिटिव आने वालों के परिवारों की नायब तहसीलदार ओर चौकी इंचार्ज मॉनिटरिंग कर निषेधाज्ञा क्षेत्र बना रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn